Christopher Nevinson

Christopher Richard Wynne Nevinson (Hampstead, Londres, 1889ko abuztuaren 13a – ibidem, 1946ko urriaren 7a) britainiar margolari eta litografoa izan zen.

St John's Wood School of Art, Slade School of Fine Art eta Académie Julianen ikasi zuen. 1912 eta 1913 artean Parisen bizi izan zen eta bertan Amedeo Modiglianirekin tailerra partekatu eta futurismo italiarraren eragina jaso zuen. Roger de la Fresnayeren kubismoak ere eragin zion. Ondoren, Wyndham Lewisek sortutako bortizismoarekin bat egin zuen, aro industrialeko bizitza modernoan inspiratzen zena.

Lehen Mundu Gerran armadako osasun langilea izan zen, eta gerran ikusi zuenak izutu egin zuen. Ondoren, lubakietako gerrari buruzko margolanak egin zituen.

Gerra amaitu zenean, Estatu Batuetara bidaiatu zuen eta New Yorkeko irudi indartsuak zituzten margolanak egin zituen.

 Iruditegia 

 Kanpo estekak 

Kategoria:Londrestarrak
Kategoria:XX. mendeko Ingalaterrako margolariak
Kategoria:Lehen Mundu Gerrako Britainiar Armadako pertsonala
Kategoria:Gerra-margolariak
Kategoria:Londresen hildakoak